நாங்கள் சென்றதை அறிந்து உதயகுமாரும் புஷ்பராயனும் வந்தார்கள். உதயகுமாரைக் கண்டதும் சட்டென்று உணர்ச்சிவசப்பட்டு கண்கலங்கிவிட்டேன். நாங்கள் சந்தித்து பேசி நெடுங்காலமாகிறது. அவரைக் கண்டதும் அவர் உண்ணாவிரதமிருந்து கிடந்த காட்சிதான் நினைவுக்கு வந்தது. இன்று உண்ணாவிரதங்களைக்கூட பொருட்படுத்தாமலிருக்குமளவுக்கு நம் தேசத்தின் மனசாட்சி தடித்துவிட்டது. நாம் சுயநலத்தில் ஊறி நம்முள் நாமே ஆழ்ந்து வாழப்பழகிவிட்டிருக்கிறோம்.